Приложение № 1 към Заповед № РД09-845/ 22.07.2022 г.,

изм. Заповед № РД09-1263/14.11.2022 г. и Заповед № РД09-967/31.08.2023 г.

**МИНИСТЕРСТВО НА ЗЕМЕДЕЛИЕТО**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по процедура чрез подбор**

|  |
| --- |
| **№** **BG06RDNP001-7.019 – ПЪТИЩА „СТРОИТЕЛСТВО, РЕКОНСТРУКЦИЯ И/ИЛИ РЕХАБИЛИТАЦИЯ НА СЪЩЕСТВУВАЩИ ОБЩИНСКИ ПЪТИЩА И СЪОРЪЖЕНИЯТА И ПРИНАДЛЕЖНОСТИТЕ КЪМ ТЯХ“ ПО ПОДМЯРКА 7.2. „ИНВЕСТИЦИИ В СЪЗДАВАНЕТО, ПОДОБРЯВАНЕТО ИЛИ РАЗШИРЯВАНЕТО НА ВСИЧКИ ВИДОВЕ МАЛКА ПО МАЩАБИ ИНФРАСТРУКТУРА“ ОТ МЯРКА 7 „ОСНОВНИ УСЛУГИ И ОБНОВЯВАНЕ НА СЕЛАТА В СЕЛСКИТЕ РАЙОНИ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 г.** |

**Европейският земеделски фонд за развитие на селските райони**

**Европа инвестира в селските райони**

Съдържание:

[Списък на съкращения: 4](#_Toc85035020)

[Дефиниции: 5](#_Toc85035021)

[1. Наименование на програмата: 10](#_Toc85035022)

[2. Наименование на приоритетната ос: 10](#_Toc85035023)

[3. Наименование на процедурата: 10](#_Toc85035024)

[4. Измерения по кодове: 10](#_Toc85035025)

[5. Териториален обхват: 10](#_Toc85035026)

[6. Цели на предоставяната безвъзмездна финансова помощ по процедурата и очаквани резултати: 10](#_Toc85035027)

[7. Индикатори: 11](#_Toc85035028)

[8. Общ размер на безвъзмездната финансова помощ по процедурата: 12](#_Toc85035029)

[9. Минимален и максимален размер на безвъзмездната финансова помощ за конкретно проектно предложение: 12](#_Toc85035030)

[10. Процент на съфинансиране: 12](#_Toc85035031)

[11. Допустими кандидати: 13](#_Toc85035032)

[11.1. Критерии за допустимост на кандидатите: 13](#_Toc85035033)

[11.2. Критерии за недопустимост на кандидатите: 14](#_Toc85035034)

[12. Допустими партньори: 15](#_Toc85035035)

[13. Дейности, допустими за финансиране: 15](#_Toc85035036)

[13.1: Допустими дейности: 15](#_Toc85035037)

[13.2: Условия за допустимост на дейностите: 15](#_Toc85035038)

[13.3: Недопустими дейности: 17](#_Toc85035039)

[14. Категории разходи, допустими за финансиране: 18](#_Toc85035040)

[14.1. Допустими разходи: 18](#_Toc85035041)

[14.2. Условия за допустимост на разходите: 18](#_Toc85035042)

[14.3. Недопустими разходи: 20](#_Toc85035043)

[15. Допустими целеви групи (ако е приложимо): 20](#_Toc85035044)

[16. Приложим режим на минимални/държавни помощи: 20](#_Toc85035045)

[17. Хоризонтални политики: 22](#_Toc85035046)

[18. Минимален и максимален срок за изпълнение на проекта: 22](#_Toc85035047)

[19. Ред за оценяване на концепциите за проектни предложения: 22](#_Toc85035048)

[20. Критерии и методика за оценка на концепциите за проектни предложения: 22](#_Toc85035049)

[21. Ред за оценяване на проектните предложения: 23](#_Toc85035050)

[21.1 Оценка на административно съответствие и допустимост: 24](#_Toc85035051)

[21.2 Техническа и финансова оценка: 27](#_Toc85035052)

[22. Критерии и методика за оценка на проектните предложения: 29](#_Toc85035053)

[23. Начин на подаване на проектните предложения/концепциите за проектни предложения: 32](#_Toc85035056)

[24. Списък на документите, които се подават на етап кандидатстване: 33](#_Toc85035057)

[24.1 Списък с общи документи: 33](#_Toc85035058)

[24.2 Списък с документи, доказващи съответствие с критериите за подбор на проектни предложения: 36](#_Toc85035059)

[25. Краен срок за подаване на проектните предложения: 36](#_Toc85035060)

[26. Адрес за подаване на проектните предложения/концепциите за проектни предложения: 36](#_Toc85035061)

[27. Допълнителна информация: 37](#_Toc85035062)

[27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 37](#_Toc85035063)

[28. Приложения към Условията за кандидатстване: 39](#_Toc85035064)

##

##

## Списък на съкращения:

|  |  |
| --- | --- |
| **БФП** | Безвъзмездна финансова помощ |
| **ДДС** | Данък върху добавената стойност |
| **ДФЕС** | Договор за функционирането на Европейския съюз |
| **ДФЗ-РА** | Държавен фонд „Земеделие“ – Разплащателна агенция |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗДДС** | Закон за данък върху добавената стойност |
| **ЗКН** | Закон за културното наследство |
| **ЗЕУ** | Закон за електронното управление |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗП** | Закон за пътищата |
| **ЗПЗП** | Закона за подпомагане на земеделските производители |
| **ЗУСЕФСУ** | Закон за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.) |
| **ЗУТ** | Закон за устройство на територията |
| **ИСУН 2020** | Информационна система за управление и наблюдение на средствата от ЕС в България 2020 |
| **КЕП** | Квалифициран електронен подпис |
| **КСС** | Количествено-стойностни сметки |
| **МЗм** | Министерство на земеделието |
| **ПРСР 2014 – 2020** | Програма за развитие на селските райони 2014 – 2020 г. |
| **ПМС** | Постановление на Министерски съвет |
| **РА** | Разплащателна агенция |
| **СМР** | Строително-монтажни работи |
| **УО** | Управляващ орган |

#

# Дефиниции:

|  |  |
| --- | --- |
| **Авансово плащане** | Плащане по смисъла на чл. 63 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ, L 347/487 от 20 декември 2013 г.) |
| **Административен договор** | Договор по смисъла на §1, т. 1 от допълнителните разпоредби на ЗУСЕФСУ. |
| **Административни проверки** | Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Дейност**  | Проект, договор, споразумение или друг механизъм, избран съгласно заложените в ПРСР 2014 – 2020 г. критерии, предвид постигането на поставените цели в ПРСР 2014 – 2020 г. |
| **Изкуствено създадени условия** | Всяко установено условие по смисъла на чл. 60 от Регламент (ЕС) № 1306/2013 |
| **Инвестиционен проект** | Проект по смисъла на ЗУТ и Наредба № 4 за обхвата и съдържанието на инвестиционните проекти (ДВ, бр. 51 от 2001 г.), предназначен за строителството на обекта/ите, включени в проекта. |
| **Междинно плащане**  | Плащане за обособена част от одобрената и извършена инвестиция. |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:а) едното участва в управлението на дружеството на другото;б) съдружници, с изключение на съдружници в дружествата по чл. 357 от Закона за задълженията и договорите, които са създадени с друга цел;в) съвместно контролират пряко трето лице;г) участват пряко в управлението или капитала на друго лице, поради което между тях могат да се уговарят условия, различни от обичайните;д) едното лице притежава повече от половината от броя на гласовете в общото събрание на другото лице;е) лицата, чиято дейност се контролира пряко или косвено от трето лице – физическо или юридическо;ж) лицата, едното от които е търговски представител на другото. |
| **Непредвидени разходи** | Разходи, възникнали в резултат на работи и/или обстоятелства, които не са могли да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови СМР, за които са спазени условията за допустимост на разходите, предназначени за постигане на целите на проекта. В случаите на кандидати, които са възложители по чл. 5 и 6 от ЗОП, новите СМР, следва да бъдат възлагани по реда на ЗОП в случаите, когато не са допуснати изключения. |
| **Непреодолима сила или извънредни обстоятелства** | Обстоятелства по смисъла на чл. 2, параграф 2 от Регламент (ЕС) № 1306/2013 г. |
| **Нередност** | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на ЕСИФ, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Нетни приходи** | Приходи съгласно чл. 61, параграф 1 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.) |
| **Обособена част от инвестицията**  | Завършен етап на изпълнение на инвестицията, който е обособен и е доведен до самостоятелна степен на завършеност. |
| **Обикновена подмяна** | Разходи за замяна на активи, които не водят до качествени или количествени изменения/подобрения на сградите, постройките, съоръженията и инсталациите. |
| **Оперативни разходи** | Административните разходи и разходите, свързани с поддръжка, наеми, застраховка, текущ ремонт с поддръжка и експлоатация на активите. |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. |
| **Подобряване на качеството на проектното предложение** | Когато се представят допълнителни документи или информация въз основа на която се цели да се получат повече точки по критериите за подбор и да се увеличи размер на максимално заявената финансовата помощ, освен в случите предвидени в европейското или национално законодателство, както и при допусната явна техническа грешка. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на Регламент (ЕС) № 809/2014. |
| **Публична финансова помощ** | Всеки публичен принос за финансирането на операции, източникът на които произхожда от бюджета на национален, регионален или местен публичен орган, от свързания с европейските структурни и инвестиционни фондове бюджет на Съюза, от бюджета на публичноправни организации или от бюджета на сдружения на публични органи или публичноправни организации, и за целите на определянето на ставката на съфинансиране за програмите или приоритети по ЕСФ може да включва финансови средства, набрани съвместно от работодатели и работници. |
| **Път** | Ивицата от земната повърхност съгласно § 1, т. 1 от допълнителните разпоредби на ЗП. |
| **Пътни принадлежности** | Са: пътните знаци; пътната маркировка; светофарните уредби; крайпътните насаждения; аварийните площадки; крайпътните площадки за краткотраен отдих; енергозахранващите и осветителните съоръжения; предпазните огради, направляващите стълбчета, снегозащитните съоръжения; защитните огради и другите технически средства. |
| **Пътни съоражения** | Съоръжения съгласно § 1, т. 3 от допълнителните разпоредби на ЗП. |
| **Разходи за консултантски услуги, свързани с подготовка и управление на проекта**  | Разходи, извършени преди подаване на проектното предложение и такива по време на изпълнение на проекта, които включват подготовка на проектното предложение и подготовка на искането за плащане, включително отчитане и управление на проекта. |
| **Рефинансиране на лихви**  | Възстановяване на извършените разходи за лихви по заеми |
| **Реставрация** | Системен процес от дейности, които целят предотвратяване на разрушаването на обекти, стабилизация на състоянието им, както и улесняване на тяхното възприемане и оценка при максимално запазване на автентичността им. |
| **Референтен разход** | Цени и пределни стойности, ползвани от ДФЗ - РА за сравняване при определяне основателността на разходите за различни инвестиции |
| **Съпоставими оферти** | Оферти, които отговарят на запитването за оферта на кандидата и съдържат: а) общ капацитет на оборудването – в случаите, когато се кандидатства за разходи за закупуване на оборудване, съставени от различни съоръжения и/или оборудване;б) количествено-стойностни сметки – в случаите, когато се кандидатства за разходи за извършване на СМР. |
| **Текущ ремонт** | Подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:а) засяга конструкцията на сградата;б) извършват дейности, като премахване, преместване на съществуващи зидове и направа на отвори в тях, когато засягат конструкцията на сградата;в) променя предназначението на помещенията и натоварванията в тях. |
| **Терен** | Част от земната повърхност, за която с инвестиционен проект се предвиждат дейности по устройство – застрояване, озеленяване и благоустрояване. |
| **Техническа спецификация** | Документ, в който се определят изисквания към характеристики на стоката, услугата или строителството. |
| **Тротоар** | Изградена, оградена или очертана с пътна маркировка надлъжна част от пътя или улицата, ограничаваща платното за движение и предназначена само за движение на пешеходци. |
| **Частичен отказ за финансиране** | Отказът да се финансират част от заявените разходи на кандидата, които са включени в проектно предложение, одобрено за подпомагане по ПРСР 2014 - 2020 г. |

# 1. Наименование на програмата:

|  |
| --- |
| Програма за развитие на селските райони 2014-2020 г.  |

# 2. Наименование на приоритетната ос:

|  |
| --- |
| Подпомаганите проектни предложения по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г., в рамките на настоящата процедура допринасят за изпълнение на:Приоритет 6: „Насърчаване на социалното приобщаване, намаляването на бедността и икономическото развитие в селските райони“;Oбласт с поставен акцент 6Б: „Стимулиране на местното развитие в селските райони“. |

# 3. Наименование на процедурата:

|  |
| --- |
| Процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектите по процедурата се изпълняват на територията на общините от селските райони съгласно Приложение № 1 към настоящите Условия за кандидатстване. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:**Подпомагането по процедурата е насочено към постигане на целите на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г. за да насърчи социалното приобщаване, намаляването на бедността и икономическото развитие в селските райони.Публичната инфраструктура е основен фактор за осигуряване на базови услуги на населението в градовете и в селата и за осигуряване на достъпа до тях. Устойчивото социално-икономическо развитие на селските райони е неразривно свързано със съществуващата инфраструктура и качеството на предлаганите услуги за населението в селските райони. Недостига на инвестиции за обновяване на съществуващата инфраструктура и неадекватното качество на предлаганите услуги (спрямо градовете) е основният елемент, който продължава да разширява границите на развитие между селските и градските райони в България и който, освен това е пречка за създаването на равни възможности в социално-икономическото развитие на селските райони. Тези фактори водят до влошаване на качеството на живот в селските райони и застрашава способността им да задържат населението и да привличат инвестиции, което ги поставя в социално-икономически спад.За да се намалят съществуващите различия между селските и градските райони, с предоставянето на фокусираната подкрепа ще се създаде, подобри или разшири малка по мащаби инфраструктура в селските райони. По този начин подкрепата ще допринесе до ограничаването на диспропорциите в териториалното разпределение на населението и обезлюдяването на селските райони. Населените места в селските райони в България ще станат привлекателни за бизнеса и за живеене, чрез поддържането и стимулирането на тяхното икономическо, социално и културно развитие, изграждане на липсващата или рехабилитация на съществуващата публична техническа инфраструктура. По този начин ще се постигне както съхраняването на населените места, така и ще се осигури поддържането на образователните услуги, и осигуряването на работни места.**Очаквани резултати и конкретна цел:**Общата дължина на пътната мрежа в селските райони е 15 256.36 км., като покриването на нуждите за обновяване на цялата пътна инфраструктура, значително надвишава определените бюджети по програмата. Състоянието на тази пътна инфраструктура по данни към края на 2019 г. е както следва: Отлично – 5%; Добро – 20 %; Задоволително 25%; Незадоволително – 21 %; Лошо – 29 %. При финансиране на проекти за пътна инфраструктура ще се подобрени транспортната свързаност и достъпност на по-отдалечените населени места. Подобрената свързаност би предоставила възможност за развитие на икономиката в селските райони, създаване на по-добра среда за живот и работа и смекчаване на тенденцията за обезлюдяване на тези райони. |

# 7. Индикатори:

|  |
| --- |
| В съответствие с планираното изпълнение на ПРСР по области с поставен акцент, проектните предложения по настоящата подмярка следва да допринасят за постигането на следните показатели:**Област с поставен акцент 6Б****Показатели за изпълнение:**1. Общо публични разходи (Показател О.1)2. Общ размер на инвестициите (Показател О.2)3. Брой на действията /операциите, получаващи подкрепа (Показател О.3)4. Брой на жителите, които се ползват от подобрените услуги/инфраструктура (Показател О.15)**Показатели за резултат:**Процент от населението в селските райони, което се възползва от подобрените услуги/инфраструктура (Показател R 23)**Целеви показатели:**Процент от населението в селските райони, което се възползва от подобрените услуги/инфраструктура (Показател Т 22)**ВАЖНО:****Раздел № 8 от формуляра за кандидатстване в ИСУН 2020 не се попълва от кандидата.**  |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Общият размер на БФП по процедурата чрез подбор на проектни предложения по – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. е в размер на 99 448 929,02 лева.

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейски фондове**  | **Национално съфинансиране** |
| 99 448 929,02 лева | 84 531 589,67 лева | 14 917 339,35 лева |
| 50 848 209,95 евро | 43 220 978,46 евро | 7 627 231,49 евро |
| 100 % | 85 % | 15 % |

 |

# 9. Минимален и максимален размер на безвъзмездната финансова помощ за конкретно проектно предложение:

|  |
| --- |
| 1. Максималният размер на общите допустими разходи за едно проектно предложение по процедурата не може да надхвърля левовата равностойност на 1 500 000 евро за един кандидат община.2. Не е предвиден минимален размер на БФП по процедурата, за конкретен проект на кандидат община. |

# 10. Процент на съфинансиране:

|  |
| --- |
| 1. Максималният размер на БФП е в размер 100% от общия размер на допустимите за финансово подпомагане разходи за проекта, ако допустимите за финансово подпомагане разходи не надхвърлят левовата равностойност на 1 000 000 евро съгласно чл. 61, параграф 7 от Регламент (ЕС) № 1303/2013. 2. Размерът на финансовата помощ за проекти, които след извършване на инвестицията ще генерират нетни приходи, и са в размер на допустимите за финансово подпомагане разходи които надхвърлят левовата равностойност на 1 000 000 евро се определя въз основа на анализ „разходи – ползи“ (финансов анализ), съгласно Приложение № 2.3. Разликата между пълния размер на допустимите за финансово подпомагане разходи и размера на финансовата помощ, определен въз основа на анализ „разходи – ползи“ по т. 2, се осигурява от кандидата, като участието на кандидата може да бъде само в парична форма.4. В случай, че допустимите за финансово подпомагане разходи не надхвърлят левовата равностойност на 1 000 000 евро, след извършване на корекции в бюджета на проектно предложение от оценителната комисия по чл. 33 от ЗУСЕФСУ, при което първоначално са били заявени разходи съгласно т. 2, то максималният размер на БФП е в размер 100% от общия размер на допустимите за финансово подпомагане разходи за проекта.**ВАЖНО:****5. Максималният размерът на заявената финансовата помощ не може да бъде увеличаван след датата на подаване на проектното предложение, освен в случаите предвидени в европейското или национално законодателство, както и при допусната явна техническа грешка.****6. Оценителната комисия по чл. 33 от ЗУСЕФСУ има право да намали размера на заявената финансова помощ, когато е заявен по-висок размер, който не съответства на Условията за кандидатстване, освен в случаите предвидени в европейското или национално законодателство.** |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Финансова помощ по процедурата се предоставя само на кандидати общини от селските райони на Република България съгласно Приложение № 1 от настоящите Условия за кандидатстване.2.Един кандидат може да подаде едно проектно предложение по настоящата процедура.3. При условие, че кандидата няма подадени проектни предложения по обявените през 2022 г. процедури:3.1. № BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.3.2 № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.**може да подаде и едно проектно предложение по процедура** № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.4. При условие, че един кандидат има подадено проектно предложение по обявената през 2022 г. процедура № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г., **може да подаде и не повече от едно проектно предложение по процедура** № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.**ВАЖНО:****5. Допустимостта на кандидата се проверява служебно от оценителната комисия по чл. 33 от ЗУСЕФСУ.**  |

## 11.2. Критерии за недопустимост на кандидатите:

|  |
| --- |
| 1. Потенциалните кандидати не могат да участват в процедурата за подбор на проекти и да получат БФП, в случай че:1.1. са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321-307, 321, 321а и чл. 352 - 353е от Наказателния кодекс;1.2. са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;1.3. е налице неравнопоставеност в случаите по чл. 44, ал. 5 от ЗОП;1.4. с акт на компетентен орган е установено, че:а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор.1.5. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;1.6. е налице конфликт на интереси, който не може да бъде отстранен.1.7. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.2. Основанията по т. 1.1, 1.2 и 1.6 се отнасят за кмета на общината.3. Съответствието с изискванията по т. 1.1, 1.2, 1.3, 1.4, 1.5, 1.6 и 1.7 се доказват при кандидатстване с декларация съгласно Приложение № 3.4. Преди сключване на административния договор, декларираните обстоятелства се доказват и се извършва проверка, относно същите:а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от ЗЕУ.б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.5. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.6. Не се дава предимство, а даденото предимство се отнема в случаите, когато бъде установено, че кандидат е създал изкуствено условията, необходими за получаване на това предимство, в противоречие с целите на европейското право и действащото законодателство в областта на допустимата за подпомагане дейност по настоящата процедура. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| Строителство, реконструкция и/или рехабилитация на съществуващи общински пътища и съоръженията и принадлежностите към тях. |

## 13.2: Условия за допустимост на дейностите:

|  |
| --- |
| I. Финансовата помощ по настоящата процедура се предоставя:1. За проекти, които се осъществяват на територията на общините от селските райони на Република България, посочени в Приложение № 1.2. Проектите се подпомагат, ако:2.1. дейността, включена в проекта, съответства на приоритетите на общинския план за развитие на съответната община, удостоверено с решение на общинския съвет;2.2. при наличие на одобрена стратегия за Водено от общностите местно развитие дейността, включена в проекта, с които ще се кандидатства по тези Условия за кандидатстване е съгласувана с председателя на колективния управителен орган на местната инициативна група и/или местна инициативна рибарска група, за което се представя декларация от председателя на колективния управителен орган на местната инициативна група и/или местна инициативна рибарска група, че съответства на стратегията.3. Подпомагат се проекти, за които са проведени съгласувателните процедури по реда на Закона за опазване на околната среда, Закона за защитените територии и/или Закона за биологичното разнообразие със съответния компетентен орган по околна среда и по реда на Закона за културното наследство (ЗКН) с Министерството на културата за защитените територии за опазване на недвижимото културно наследство.4. Подпомагат се проекти, които съдържат анализ за социални-икономическите ползи за развитието на селския район и устойчивостта на инвестицията, съгласно Приложение № 4. 5. Подпомагат се проекти, при които допустимите за финансово подпомагане разходи надхвърлят левовата равностойност на 1 000 000 евро ако съдържат анализ „разходи – ползи“ (финансов анализ), съгласно Приложение № 2.6. Към проектите, включващи разходи за СМР, се прилагат:6.1. одобрен инвестиционен проект, изработен във фаза „Технически проект” или „Работен проект” в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) (Наредба № 4 от 2001 г.) и техническите спецификации на съоръженията и/или принадлежностите, включени в проекта;6.2. подробни количествени сметки, които са заверени от правоспособно лице;6.3. разрешение за строеж, когато издаването му се изисква съгласно ЗУТ;6.4. подписани подробни количествено-стойностни сметки.7. Към проектите, включващи разходи за СМР, когато обектите са недвижими културни ценности, се прилагат:7.1. документите по т. 6;7.2. становище и заверка с печат от Министерството на културата върху графичните материали на проектната документация, изготвена по реда на глава двадесет и трета от Наредба № 4 от 2001 г.8. Инвестиционните проекти, които включват обекти недвижими културни ценности, се съгласуват с Министерството на културата по реда на ЗКН.9. Дейностите по проектиране и изпълнение на инвестиционните проекти за обекти недвижими културни ценности, в които ще се извършват дейности по реставрация, се осъществяват от лица или под непосредственото ръководство на лица, вписани в регистъра по чл. 165 от ЗКН.10. Подпомагат се проекти, ако под терена, в който ще се изпълнят дейностите по проекта, са изградени или реконструирани водоснабдителните и/или канализационните системи (ВиК) или не се предвижда да се изграждат или реконструират ВиК системи считано от датата на въвеждане в експлоатация на инвестицията по сключения административен договор до края на мониторинговия период.11. Подпомагат се проекти, ако пътя/пътищата, за които е подадено проектното предложение са включени в Решение № 236 на Министерския съвет от 2007 г. за утвърждаване списък на общинските пътища и в последващите му изменения и допълнения.12. Подпомагат се проекти, ако инвестиционните проекти включват изграждане на защитни тръби и защитени шахти, положени в подземна инфраструктура.II. Финансовата помощ по настоящата процедура не се предоставя:1. За проекти, които има постановен административен акт по реда на ЗООС и/или по чл. 31 от Закона за биологичното разнообразие за неодобряване осъществяването/несъгласуване на инвестиционното предложение/плана/програмата/проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни.2. За проекти, които се извършват на терени, които подлежат на рекултивация съгласно чл. 11, ал. 1 от Закона за опазване на земеделските земи и не се изпълняват мерките, предвидени в проекта по чл. 11, ал. 2 или 3 от същия закон.3. За проекти, по които дейността по настоящата процедура, включена в проекта, е била физически започната и/или извършена преди подаване на проектното предложение, независимо дали всички свързани плащания не са извършени.4. За проекти, които след изпълнение на дейността по проекта няма да доведат до използване на обекта на инвестицията по предназначение и/или въвеждане на обекта на инвестицията в експлоатация в случаите, когато това е задължително съгласно ЗУТ и подзаконовите актове за неговото прилагане.5. Проекти, които включват само принадлежности и съоръжения за дейността строителство, реконструкция и/или рехабилитация на съществуващи общински пътища и съоръженията и принадлежностите към тях, с изключение на енергозахранващите и осветителните съоръжения и тела. 6. Проекти, които включват инвестиции, които не отговарят на европейското и национално законодателство.7. Проекти, които включват изграждане, реконструкция или ремонт на паркинг, с изключение на места за паркиране в уличното пространство съгласно чл. 120 от Наредба № РД-02-20-2 от 2017 г. за планиране и проектиране на комуникационно-транспортаната система на урбанизираните територии (обн. ДВ, бр. 7 от 2018 г.). |

## 13.3: Недопустими дейности:

|  |
| --- |
| I. Безвъзмездна финансова помощ не се предоставя:1. За дейности, допустими за подпомагане по подмярка 4.1. „Инвестиции в земеделски стопанства“; подмярка 4.2. „Инвестиции в преработка/маркетинг на селскостопански продукти“; подмярка 4.1.2. „Инвестиции в земеделските стопанства по Тематичната подпрограма за развитие на малки стопанства“; подмярка 4.2.2. „Инвестиции в преработка/маркетинг на селскостопански продукти по Тематичната подпрограма за развитие на малки стопанства“; подмярка 4.4. „Непроизводствени инвестиции“; подмярка 4.4.2. „Непроизводствени инвестиции по Тематичната подпрограма за развитие на малки стопанства“ от мярка 4 „Инвестиции в материални активи“; подмярка 6.3. „Стартова помощ за развитието на малки стопанства“ подмярка 6.1. „Помощ при стартиране за млади земеделски стопани“; подмярка 6.2. „Помощ при стартиране за неселскостопански дейности в селските райони“; подмярка 6.4.1. „Инвестиции в подкрепа на неземеделски дейности“; подмярка 6.4.2. „Инвестиции в подкрепа на неземеделски дейности по Тематичната подпрограма за развитие на малки стопанства“ от мярка 6 „Развитие на стопанства и предприятия“; подмярка 7.5. „Инвестиции за публично ползване в инфраструктура за отдих, туристическа инфраструктура“; подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ или по мярка 16 „Сътрудничество“;2. За дейности които включват обекти с предоставен от министъра на културата статут на недвижима културна ценност с категория „национално значение“ или „световно значение“; II. Безвъзмездната финансова помощ не се предоставя за финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента и са за същия обект/и. |

# 14. Категории разходи, допустими за финансиране:

## 14.1. Допустими разходи:

|  |
| --- |
| Допустими за подпомагане са следните разходи:1. За строителство, реконструкция и/или рехабилитация, и съоръжения и принадлежности към тях съгласно допустимата за подпомагане дейност по настоящата процедура, които са:а) разходи, свързани с прякото изпълнение на СМР;б) непредвидени разходи в размер до 5 на сто от стойността на одобрените разходи по буква „а”;2. Свързани с проекта, в това число разходи за хонорари за архитекти, инженери и консултанти, анализ „разходи – ползи“ (финансов анализ), консултации за икономическа и екологична устойчивост на проекта, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 10,5 на сто от общия размер на допустимите разходи по проект, включени в т. 1, буква „а”. |

## 14.2. Условия за допустимост на разходите:

|  |
| --- |
| 1. Финансова помощ се предоставя в рамките на наличните средства по тази процедура под формата на възстановяване на действително направени и платени допустими разходи. 2. Допустими за подпомагане са само разходи, включени в проектното предложение, които отговарят на условията за кандидатстване.3. Допустимите разходи по т. 2 от Раздел 14.1. „Допустими разходи” не може да надхвърлят следните стойности:а) за консултантски услуги, свързани с подготовката на проекта, като част от разходите по т. 2 от Раздел 14.1. „Допустими разходи” не могат да надхвърлят 1 на сто от допустимите разходи по т. 1, буква „а”, от Раздел 14.1. „Допустими разходи”;б) за консултантски услуги, свързани с управлението на проекта, като част от разходите по т. 2 от Раздел 14.1. „Допустими разходи” не могат да надхвърлят 1 на сто от допустимите разходи по т. 1, буква „а” от Раздел 14.1. „Допустими разходи”;в) разходите за изготвяне на технически и/или работен проект, като част от разходите по т. 2 от Раздел 14.1. „Допустими разходи” не могат да надхвърлят 5 на сто от допустимите разходи по т. 1, буква „а” от Раздел 14.1. „Допустими разходи”;г) разходите за строителен надзор, като част от разходите по т. 2 от Раздел 14.1. „Допустими разходи” не могат да надхвърлят 2 на сто от допустимите разходи по т. 1, буква „а” от Раздел 14.1. „Допустими разходи”;д) разходите за авторски надзор, като част от разходите по т. 2 от Раздел 14.1. „Допустими разходи” не могат да надхвърлят 1 на сто от допустимите разходи по т. 1, буква „а” от Раздел 14.1. „Допустими разходи”.е) разходите за изготвяне на анализ „разходи – ползи“ (финансов анализ), не могат да надхвърлят 0.5 на сто от допустимите разходи по т. 1, буква „а”, от Раздел 14.1. „Допустими разходи“.4. Разходите по т. 2 от Раздел 14.1. „Допустими разходи” са допустими, ако са извършени не по-рано от 1 януари 2014 г., независимо дали всички свързани с тях плащания са направени.5. Дейностите и разходите по проекта с изключение на разходите по т. 2 от Раздел 14.1. „Допустими разходи” са допустими, ако са извършени след подаване на проектното предложение, независимо дали всички свързани с тях плащания са направени.6. Оценителната комисия по чл. 33 от ЗУСЕФСУ извършва оценка на основателността на предложените за финансиране разходи по т. 1, буква „а“ от Раздел 14.1. „Допустими разходи” чрез съпоставяне на предложените разходи с определените от ДФЗ-РА референтни разходи за допустими за финансиране активи и услуги.7. „Списък с наименованията на активите, дейностите и услугите, за които са определени референтни разходи“, е Приложение № 4 към настоящите Условия за кандидатстване. 8. Обосноваността на заявените за финансиране разходи се преценява чрез съпоставяне с определените референтни разходи.9. Когато заявеният за финансиране разход по т. 1, буква „а“ от Раздел 14.1. „Допустими разходи” не е включен в списъка по т. 7 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти. Оценителната комисия по чл. 33 от ЗУСЕФСУ, с цел определяне обосноваността на заявените разходи, може да изиска от кандидата да представи най-малко три съпоставими независими оферти, когато офертите не са били представени към датата на подаване на проектното предложение, и разходите не са включени в списъка по т. 7.10. В случаите по т. 9 оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на СМР, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в търговския регистър не се прилага за физически лица, предоставящи услуги по т. 2 от Раздел 14.1 „Допустими разходи“.11. Кандидатите събират офертите по т. 9 чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.12. Минималното съдържание на офертите по т. 9 е: наименование на оферента, срок на валидност на офертата, дата на издаване на офертата, подпис и печат на офертата, техническо предложение, ценово предложение в лева или евро с посочен ДДС.13. В случаите по т. 9, ако кандидатите не са избрали най-ниската ценова оферта, представят решение за определяне на стойността на разхода, за който кандидатстват, с включена обосновка за мотивите, обусловили избора му.14. За разходите по т. 2 от Раздел 14.1. „Допустими разходи” не се изисква да се представят оферти. Допустимите разходи по т. 2 от Раздел 14.1. „Допустими разходи” не може да надхвърлят стойностите по т. 3 от настоящият раздел. |

## 14.3. Недопустими разходи:

|  |
| --- |
| 1. Разходи за закупуване или наем на земя и сгради;2. Разходи за закупуване и/или инсталиране на оборудване, съоръжения и обзавеждане втора употреба;3. Разходи за Данък върху добавена стойност, с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от ЗДДС;4. Разходи за лизинг;5. Оперативни разходи, включително разходи за поддръжка, наеми, застраховка, текущ ремонт;6. Разходи за банкови и административни такси, разходи за гаранции, изплащане и рефинансиране на лихви, застраховки;7. Разходи за обезщетения за отчуждаване на имоти;8. Разходи за принос в натура;9. Разходи за плащания в брой;10. Разходи за инвестиции, за които ДФЗ-РА или друг компетентен орган установи изкуствено създадени условия за получаване на помощта с цел осъществяване на предимство в противоречие с целите на мярката;11.Разходи, които представляват обикновена подмяна;12. Разходи за инвестиции, за които се установи, че ще имат отрицателно въздействие върху околната среда;13. Разходи за неустойки за неизпълнение по договорите с избраните доставчици/изпълнители;14. Разходи за натрупани лихви върху изплатени авансови плащания;15. Разходи, в частта им, която надвишава определените референтните разходи;16. Разходи за инвестиции за пътища или отсечки от тях, които не са включени в Решение № 236 на Министерския съвет от 2007 г. за утвърждаване списък на общинските пътища и в последващите му изменения и допълнения;17. Разходи за инвестиции, за които е установено двойно финансиране;18. Общи разходи, извършени преди 01.01.2014 г. |

# 15. Допустими целеви групи (ако е приложимо):

|  |
| --- |
| Проектни предложения, представени от общини от селските райони, съгласно Приложение № 1 към настоящите Условия за кандидатстване. |

# 16. Приложим режим на минимални/държавни помощи:

|  |
| --- |
| Предоставянето на публичен ресурс, в това число безвъзмездна финансова помощ от подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ по ПРСР 2014 – 2020 г. трябва да е съобразено с правилата за държавна помощ, като се отчита принципната недопустимост на държавните помощи и възможните хипотези на съвместимост, които Договорът за ЕС, Договорът за функционирането на Европейския съюз (ДФЕС), Регламентите и националното законодателство предвиждат.Съгласно Известието на комисията относно понятието за държавна помощ, посоченото в чл. 107 , параграф 1 от ДФЕС (за краткост Известието) (2016/С 262/01), публичното финансиране на инфраструктура, която не е предназначена за търговска експлоатация, по принцип е изключено от прилагането на правилата за държавна помощ. Това се отнася например за инфраструктура, която не се използва за предлагане на стоки или услуги на определен пазар (например пътища, достъпни за публично ползване). Естеството на тези дейности не е стопанско и следователно те не попадат в приложното поле на правилата за държавна помощ, както не попада и публичното финансиране за съответната инфраструктура (параграф 203 от Известието). С оглед на посоченото безвъзмездната финансова помощ, която ще се предоставя за дейността „строителство, реконструкция и/или рехабилитация на съществуващи общински пътища и съоръженията и принадлежностите към тях“ на общинска пътища, би била предмет на правилата за държавни помощи, само доколкото подпомаганата дейност има икономически характер или инфраструктурата, която се финансира служи за използването на стопанска дейност. Инфраструктурата се използва по икономически начин, ако общината директно реализира приходи от обекти – части на инфраструктурата, за които има либерализиран пазар, както и в случаите, в които инфраструктурата е предоставена за управление на стопански субекти, различни от общината, включително общинско предприятие. Съгласно чл. 3, ал. 3 от ЗП, общинските пътища са отворени за обществено ползване, и осигуряват транспортни връзки от местно значение и са свързани с републиканските пътища или с улиците. В чл. 8, ал. 3 от ЗП е предвидено, че общинските пътища са публична общинска собственост. Съгласно националното законодателство и настоящите насоки, общината като собственик на общинските пътища няма право да предоставя управлението им на стопански субекти.Изграждане/реконструкция/рехабилитация/обновяване на общинската пътна инфраструктура е с отворен достъп. Общинската пътна инфраструктура е обществено достъпни и няма да бъде експлоатирани по икономически начин и съответно няма да бъдат предоставени за управление и ползване на общински дружества.Чрез дейността „строителство, реконструкция и/или рехабилитация на съществуващи общински пътища и съоръженията и принадлежностите към тях“ се изгражда общодостъпна инфраструктура, която няма да бъдат експлоатирани по икономически начин. Инфраструктурата се използва по неикономически начин, когато общината не реализира приходи от управлението или ползването й, или ако реализира приходи от тази инфраструктура, те са в резултат на дейност, която е неделима и спомагателна спрямо неикономическата. Също така местните общински пътища са инфраструктура с локален ефект, която може да се счита, че не засяга търговията в рамките на общността. Безвъзмездната финансова помощ по настоящите Условия за кандидатстване не представлява държавна помощ, тъй като в съответствие с описаното по-горе подпомаганите за строителство, реконструкция и/или рехабилитация на съществуващи общински пътища и съоръженията и принадлежностите към тях на общинска пътна мрежа е със свободен достъп, не се експлоатират икономически и има локален ефект, като не засяга търговията в рамките на общността. Общините действат в качеството си на публични органи, като собственици на пътищата и не представляват предприятия по смисъла на чл. 107 от Договора за функциониране на ЕС. Освен това в този случай се прехвърля ресурс от един публичен орган към друг. |

# 17. Хоризонтални политики:

|  |
| --- |
| 1. Не се предоставя финансова помощ за проектни предложения, които не са в съответствие с политиката на ЕС за подобряване на условията за живот в селските райони, равенство между половете, недискриминация и устойчиво развитие.2. По настоящата процедура следва да е налице съответствие на проектните предложения със следните принципи на хоризонталните политики на ЕС:- Подобряване условията на живот в селския район посредством формулирани конкретни цели на проектното предложение в контекста на общите цели и приоритети на местно ниво.- Равнопоставеност и недопускане на недискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане.- Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. − устойчиво развитие – подкрепа за проектни предложения, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  |

# 18. Минимален и максимален срок за изпълнение на проекта:

|  |
| --- |
| 1. Одобреното проектно предложение се изпълнява в срок до 30 месеца от датата на подписването на административния договор. 2. Крайният срок по т. 1 е до 15 септември 2025 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕФСУ, ПМС № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г., и приложимото Европейско законодателство.2. Оценката и класирането на проектните предложения по настоящата процедура се извършват от оценителна комисия по чл. 33 от ЗУСЕФСУ, назначена със заповед на Изпълнителния директор на ДФЗ –РА, а в случаите на предварителна оценка – и от комисия, назначена със заповед на Изпълнителния директор на ДФЗ –РА по чл 9в, ал 2 от ЗПЗП. 3. Оценката на проектните предложения включва:а) Етап 1: Предварителна оценка (ако размерът на заявената безвъзмездна финансова помощ на всички подадени проектни предложения по процедурата надхвърля разполагаемия бюджет по настоящите Условия за кандидатстване);б) Етап 2: Оценка на административното съответствие и допустимостта;в) Етап 3: Техническа и финансова оценка |

## 21.1 Предварителна оценка на проектните предложения:

1. Когато размерът на заявената безвъзмездна финансова помощ на всички подадени проектни предложения за настоящата процедура надхвърля разполагаемия бюджет по настоящите Условия за кандидатстване, ДФЗ-РА извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“.

2. Изпълнителният директор на ДФЗ-РА назначава комисия по чл. 9в, ал. 2 от ЗПЗП, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения по критерии, посочени в Раздел 22 „Критерии и методика за оценка на проектните предложения“.

3. Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на ДФЗ-РА най-късно в срока по т. 2.

4. Кандидатите могат да подадат възражение до ръководителя на УО на ПРСР 2014-2020 г. в 14-дневен срок от публикуването на списъка.

5. Ръководителят на УО на ПРСР 2014-2020 г. назначава комисия по чл. 9в, ал. 5 от ЗПЗП за разглеждане на възраженията по т. 4. Комисията се произнася в срок от 60 дни от подаване на всяко възражение и уведомява комисията по т. 2.

6. Въз основа на извършената предварителна оценка, съответно на уведомлението по т. 5, комисията по т. 2 изготвя и публикува на интернет страницата на ДФЗ-РА в едномесечен срок от уведомлението по т. 7, списък на:

а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване по настоящата процедура, включително проектните предложения, получили еднакъв брой точки;

б) всички проектни предложения, извън посочените в буква „а“.

7. След разглеждане на последното възражение по т. 4, комисията по т. 5 (комисия по чл. 9в, ал. 5 от ЗПЗП) уведомява комисията по т. 2 (комисия по чл. 9в, ал. 2 от ЗПЗП) за броя на постъпилите възражения.

## 21.2 Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 6 от Раздел 21.1 „Предварителна оценка на проектните предложения“ от настоящите Условия за кандидатстване се извършва процедурата чрез подбор на проектни предложение по реда на глава трета, раздел ІІ от ЗУСЕФСУ, за проектните предложения по Раздел 21.1, т. 6, б. „а“ от настоящите Условия за кандидатстване до достигане на 110 на сто от бюджета по настоящата процедура.2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 6, б. „б“ до 110 на сто от бюджета по настоящата процедура.3. В процеса на оценка на административното съответствие и допустимостта на проектните предложения по процедурата, ще се извършват следните проверки:а) проектното предложение отнася ли се за обявената процедура за подбор на проекти;б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;в) съответствие на кандидатите и дейностите с критериите за допустимост.4. Оценката за административно съответствие и допустимост се извършва във основа на критериите съгласно приложение № 6 към Условията за кандидатстване.5. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.6. Като част от проверката за административно съответствие и допустимост оценителната комисия по чл. 33 от ЗУСЕФСУ може да извърши посещение и/или проверка на място за установяване на фактическото съответствие с представените документи, като:а) се изпраща уведомление до бенефициента за датата на предстоящата проверка и посещението/проверката на място се извършва в присъствието на кандидата или упълномощен негов представител;б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място;г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителната комисия уведомяват кандидата, като му изпращат копие от протокола чрез ИСУН 2020;д) в едноседмичен срок от получаването на протокола по буква „г“ за посещението/проверката на място кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ - РА.7. Когато при проверките се установи липса на документи или друга нередовност, съответната комисия по чл. 33 от ЗУСЕФСУ изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване. Представени след този срок данни и/или документи, както и такива, които не са изрично изискани от РА, не се вземат предвид. 8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.9.След приключване на оценката на административното съответствие и допустимостта, на интернет страницата на ДФЗ-РА (www.dfz.bg) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 22, ал. 3 от ЗУСЕФСУ.10. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ - РА в едноседмичен срок от съобщението на електронната страница на ДФЗ-РА относно оценката на административното съответствие и допустимостта чрез ИСУН 2020. 11. Процедурата за разглеждане на възраженията протича по реда на чл. 18 от № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. Когато кандидатът не подаде възражение проектното предложение се включва в списъка на предложените за отхвърляне проектни предложения. 12. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на РА чрез ИСУН 2020. Оттеглянето поставя кандидата в положението, в което се е намирал преди подаването на оттеглените документи или на част от тях. 13. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.14. Когато кандидатът е уведомен от съответната оценителна комисия по чл. 33 от ЗУСЕФСУ, за случаи на несъответствия и/или нередовности в документите в проектното предложение, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността, а когато кандидатът е уведомен за намерението на съответната оценителна комисия да извърши проверка/посещение на място, не се разрешава оттегляне на цялото проектно предложение или на части от него. В тези случаи съответната оценителна комисия писмено уведомява кандидата за решението си по направеното искане за оттегляне.15. При оттегляне изцяло на проектно предложение, което не попада в обхвата на т. 14, изпълнителният директор на ДФЗ, прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.16. Проектното предложение може да бъде поправяно по всяко време след подаването само в случай на очевидни грешки, признати от оценителната комисия по чл. 33 от ЗУСЕФСУ. Искането за извършване на поправка се подава от кандидата или упълномощено от него лице чрез ИСУН 2020.17. Поправката в проектното предложение се извършва от съответната оценителна комисия по чл. 33 от ЗУСЕФСУ до приключване на работата ѝ, а след решение за предоставяне на БФП - от определени от изпълнителния директор на ДФЗ - РА служители.18. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно. 19. Не се допуска поправяне на проектното предложение и представените от кандидата документи към него извън хипотезата по т. 18. 20. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия по чл. 33 от ЗУСЕФСУ брой точки по критериите за оценка или спазване на критерий за допустимост на кандидат и критерий за финансиране на проектното предложение.21. В случай, че кандидатът е подал повече от допустимите проектни предложения, указани в Условията за кандидатстване към всяка от процедурите обявени през 2022 г.:№ BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.№ BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.№ BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.№ BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.**на оценка подлежат двете последни подадени по време проектни предложения в ИСУН, като едното от тях е по процедура** № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г., **а другото е последното подадено по време** **проектно предложение по една от следните процедури:**№ BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.№ BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.№ BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г. |

## 21.3 Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.2. Техническата и финансова оценка на проектните предложения по процедурата се извършва съгласно указанията, разписани в Приложение № 7 към Условията за кандидатстване и включва:а) оценка по критерии за подбор съгласно Раздел № 22 „Критерии и методика за оценка на проектни предложения“;б) проверка за допустимост на всички предвидени дейности и разходи съгласно Условията за кандидатстване.3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията.4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за оценка.5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо общината и други подобни обстоятелства), която не води до подобряване качеството на първоначалното проектно предложение.**ВАЖНО:**7.Оценителната комисия може да извършва корекции в бюджета на проектно предложение, в случай че при оценката се установи:а) наличие на недопустими дейности и/или разходи;б) несъответствие между предвидените дейности и видовете заложени разходи;в) дублиране на разходи;г) неспазване на други условия за допустимост в настоящите условия за кандидатстване;д) неоснователност на разходите;е) несъответствие с правилата за държавни помощи.8. Корекциите по т. 7 се извършват след изискване на допълнителна пояснителна информация от кандидата.9. Корекциите по т. 7 не могат да водят до:а) увеличаване на размера или на интензитета на безвъзмездната финансова помощ, предвидени в подаденото проектно предложение, с изключение на случаите по т. 4 от Раздел 10 „Процент на финансиране“;б) невъзможност за изпълнение на целите на проектното предложение или на проектните дейности;в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ.10.В процеса на техническа и финансова оценка председателят на комисията по чл. 33 от ЗУСЕФСУ осигурява единен подход при прилагане на критериите за оценка, посочени в Раздел 22 „Критерии и методика за оценка на проектни предложения.11. Решениезаотхвърляне на дадено проектно предложение ще бъде взимано на следните основания:11.1 Проектното предложение е непълно или не отговаря в други отношения на поставените условия за административно съответствие;11.2 Кандидатът не отговаря на условията за допустимост;11.3 Всички дейности по проектното предложение не отговарят на условията за допустимост;11.4 Всички разходи по проектното предложение не отговарят на условията за допустимост;11.5 Проектното предложение не покрива минималния брой точки;11.6 Не са спазени други критерии, посочени в Условията за кандидатстване;11.7 Кандидатите умишлено са представили невярна информация с оглед получаване на безвъзмездна помощ по настоящата процедура или не са представили изискваната задължителна според Условията за кандидатстване информация и други. |
|  |

# 22. Критерии и методика за оценка на проектните предложения:

|  |  |
| --- | --- |
| **Критерии за подбор на проектни предложения с включени инвестиции за строителство, реконструкция и/или рехабилитация на нови и съществуващи общински пътища и съоръженията и принадлежностите към тях**  | **Точки** |
| **1** | **Изграждане и/или реконструкция на инфраструктура в Северозападен район.**Проектът се реализира на територията на община, разположена в границите на Северозападен район на Р. България. | **3** |
| 1.1 | Проектът се реализира на територията на община от областите Плевен или Ловеч. | 2 |
| 1.2 | Проектът се реализира на територията на община от областите Видин, Враца или Монтана. | 3 |
| **2** | **Изграждане и/или реконструкция на инфраструктура, обслужваща общини с високо ниво на безработица.**Проектът се реализира на територията на община с високо ниво на безработица (по данни на Агенция по заетостта за средногодишното равнище на регистрираната безработица към края на годината, предхождаща датата на кандидатстване). | **15** |
| 2.1 | Проектът се реализира на територията на община със средногодишно равнище на регистрираната безработица до 10%. | 6 |
| 2.2 | Проектът се реализира на територията на община със средногодишно равнище на регистрираната безработица от 10.01% до 20%. | 9 |
| 2.3 | Проектът се реализира на територията на община със средногодишно равнище на регистрираната безработица от 20.01% до 30%. | 12 |
| 2.4 | Проектът се реализира на територията на община със средногодишно равнище на регистрираната безработица над 30.01%. | 15 |
| **3\*** | **Изграждане и/или реконструкция на инфраструктура, която осигурява транспортна свързаност на населени места от селските райони до малките градове от 4-то йерархично ниво съгласно НКПР.За целите на прилагане на критерий 3:**- „град от 4-то йерархично ниво“ е град, включен в Списъка на градовете от 4-то йерархично ниво съгласно Националната концепция за пространствено развитие 2013-2025 г., приложение към Условията за кандидатстване;- „населено място“ е населено място съгласно чл. 18, ал. 1 от Закона за административно-териториалното устройство на Република България;- счита се, че е осъществена „директна транспортна свързаност“, когато пътят осигурява директна връзка със строителните граници на град от 4-то йерархично ниво, без оглед на това в коя част от пътя е ситуирана реконструираната/рехабилитирана пътна отсечка;- „пътна отсечка“ е част от общински път, включен в Решение № 236 от 13 април 2007 г. на Министерския съвет за утвърждаване списък на общинските пътища;- строителните граници на град от 4-то йерархично ниво са определени в съответните планове на общината;- за „транспортна свързаност в рамките на не повече от 30 км.“ следва да се счита връзката на реконструираната/рехабилитирана пътна отсечка със строителните граници на град от 4-то йерархично ниво съгласно съответните планове на общината, която връзка може да минава през няколко населени места в рамките на общината, но общото разстояние от началната точка на реконструкция на пътната отсечка до строителните граници на града от 4-то йерархично ниво е не повече от 30 км.За съответствие с критерия следва да се докаже, че пътят, върху който се реконструира/рехабилитира участъка осигурява директна свързаност на населеното място до малките градове от 4-то йерархично ниво съгласно НКПР.При проекти, които включват само инвестиции в съоръжения и/или принадлежности, точки по критерия не следва да бъдат присъждани.При проекти, които включват реконструкция/рехабилитация на повече от един път, точки по критерия се присъждат, ако поне един от тях осигурява директна свързаност на населеното място до малките градове от 4-то йерархично ниво съгласно НКПР. | **22** |
| 3.1 | Чрез инвестициите по проекта ще се осигури директна транспортна свързаност на населено място/населени места на територията на общини от селски райони с градовете от 4-то йерархично ниво съгласно НКПР 2013 – 2025 г. | 20 |
| 3.2**\*\*** | Проектът включва инвестиции, чрез които ще се осигури транспортна свързаност в рамките на не повече от 30 км на населено място/населени места на територията на общини от селски райони с градовете от 4-то йерархично ниво съгласно НКПР 2013 – 2025 г. | 22 |
| **4\*** | **Изграждане и/или реконструкция на инфраструктура, която осигурява директна свързаност на населено място с по-висок клас пътища.**Чрез инвестициите по проекта ще се осигури директна транспортна свързаност на населено място/населени места на територията на община от селски район с по-висок клас път от републиканската пътна мрежа.По-висок клас път е републикански път съгласно чл. 3, ал. 2 от Закона за пътищата.Населено място е населено място съгласно чл. 18, ал. 1 от Закона за административно-териториалното устройство на Република България.За съответствие с критерия следва да се докаже, че пътят, върху който се реконструира/рехабилитира участъка осигурява директна свързаност на населеното място с път от по-висок клас.Съответствие се критерия се признава и в случаите, когато реконструираната/рехабилитираната отсечка се намира в участък от пътя, който не е директно свързан с път от по-висок клас.При проекти, които включват само инвестиции в съоръжения и/или принадлежности, точки по критерия не следва да бъдат присъждани.При проекти, които включват реконструкция/рехабилитация на повече от един път, точки по критерия се присъждат, ако поне един от тях осигурява директна свързаност на населеното място с път от по-висок клас. | **26** |
| **5** | **Брой население, което ще се възползва от подобрените основни услуги и обхвата на териториално въздействие** | **30** |
| 5.1 | Инвестицията се изпълнява на територията на населено място/населени места с общо население до 1000 души (по данни на Националния статистически институт към края на годината, предхождаща датата на кандидатстване).Отчита се сбора от населението само на населеното място/населените места, обслужвани от реконструираният/рехабилитираният път/пътища. | 10 |
| 5.2 | Инвестицията се изпълнява на територията на населено място/населени места с общо население от 1001 до 2000 души (по данни на Националния статистически институт към края на годината, предхождаща датата на кандидатстване).Отчита се сбора от населението само на населеното място/населените места, обслужвани от реконструираният/рехабилитираният път/пътища. | 15 |
| 5.3 | Инвестицията се изпълнява на територията на населено място/населени места с общо население от 2001 до 5000 души (по данни на Националния статистически институт към края на годината, предхождаща датата на кандидатстване).Отчита се сбора от населението само на населеното място/населените места, обслужвани от реконструираният/рехабилитираният път/пътища. | 20 |
| 5.4 | Инвестицията се изпълнява на територията на населено място/населени места с общо население от 5001 до 8000 души (по данни на Националния статистически институт към края на годината, предхождаща датата на кандидатстване).Отчита се сбора от населението само на населеното място/населените места, обслужвани от реконструираният/рехабилитираният път/пътища. | 25 |
| 5.5 | Инвестицията се изпълнява на територията на населено място/населени места с общо население над 8001 души (по данни на Националния статистически институт към края на годината, предхождаща датата на кандидатстване).Отчита се сбора от населението само на населеното място/населените места, обслужвани от реконструираният/рехабилитираният път/пътища. | 30 |
| **Максимален брой точки по критериите:** | **74** |
| **Подпомагат се проектни предложения, които са получили минимален брой от 20 точки по критериите за подбор.\* Едно проектно предложение не може да получи точки кумулативно по критерии 3 и 4. Присъждат се точки само по критерий 4.****\*\* При проекти, които включват реконструкция/рехабилитация на повече от един път и поне единия от тях включва инвестиции, чрез които ще се осигури транспортна свързаност в рамките на не повече от 30 км на населено място/населени места на територията на общини от селски райони с градовете от 4-то йерархично ниво съгласно НКПР 2013 – 2025 г., точки се присъждат само по критерий 3.2** |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020. 2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр общината-кандидат, като автор на подписа, като автор на подписа в този случай следва да е кмета на общината. Когато проектното предложение се подава от упълномощено лице, се прилага заповед на кмета на общината и формулярът се подписва с КЕП на упълномощеното лице.3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Оценителната комисия по чл. 33 от ЗУСЕФСУ, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.5. Кандидатът трябва да посочи електронен адрес, който да е асоцииран към профила му в ИСУН 2020 и не трябва да се променя в периода на кандидатстване и оценка.6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия по чл. 33 от ЗУСЕФСУ в ИСУН 2020.**Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ-РА по служебен път.9. Не се изисква представяне на документи, които вече са предоставени и срокът им на валидност не е изтекъл.10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия по чл. 33 от ЗУСЕФСУ. |

# 24. Списък на документите, които се подават на етап кандидатстване:

## 24.1 Списък с общи документи:

|  |
| --- |
| 1. Основна информация за проектното предложение и таблица за допустими инвестиции. Представя се във формат „xls“ или „xlsx”, а когато проектното предложение се подава от упълномощено лице и във формат „pdf” или „jpg”, подписана от кмета на общината. (Приложение № 8).2. Декларация по чл. 25, ал. 2 от ЗУСЕФСУ (Приложение № 3), във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кмета на общината. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).3. Заповед на кмета, в случай че документите не се подават лично от него. Представя се във формат „pdf“ или „jpg“. 4. Решение на общинския съвет за кандидатстване по реда на настоящите Условия за кандидатстване. Представя се във формат „pdf“ или „jpg“.5. Решение на общинския съвет, че дейностите, включени в проектите, съответстват на приоритетите на общинския план за развитие на съответната община. Представя се във формат „pdf“ или „jpg“*.*6. При одобрена стратегия за Водено от общностите местно развитие дейностите, включени в проектите, трябва да бъдат съгласувани с одобрената стратегия, декларация от председателя на колективния управителен орган на местната инициативна група и/или местна инициативна рибарска група. Представя се във формат „pdf“ или „jpg“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*7. Влязъл в сила административен акт, издаден по реда на глава шеста от Закона за опазване на околната среда и/или Закона за биологичното разнообразие или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществяването на инвестиционното предложение, респективно се съгласува планът/програмата/проектът. Представя се във формат „pdf“ или „jpg“ (*Към датата на кандидатстване може да се представи входящ номер на искане за издаване от съответния орган, само в случаите когато проектното предложение включва СМР*). (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).* 8. Одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти *(важи, в случай че проектът включва разходи за СМР и за тяхното извършване се изисква одобрен инвестиционен проект съгласно* *ЗУТ**)*. Представят се във формат „pdf“ или „jpg“ или „zip” или „rar”. (*Когато към датата на кандидатстване проектът не е одобрен следва да се представи входящ номер на искането за издаване от съответния орган.)* (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*9. Техническите спецификации за съоръженията и/или принадлежностите, включени в проекта. Представя се във формат „xls“ или „xlsx”, а когато проектното предложение се подава от упълномощено лице и във формат „pdf” или „jpg”, подписани от кмета на общината или правоспособно лице. 10. Подробни количествени сметки, заверени от правоспособно лице по съответната част. За инвестиционни проекти, които включват обекти недвижими културни ценности, за дейности по реставрация количествените сметки трябва да са заверени от лица, вписани в регистъра по чл.165 от ЗКН. Представя се във формат „pdf“ и „xls“ или „xlsx“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*11. Влязло в сила разрешение за строеж *(важи в случай че проектът включва разходи за СМР и за тяхното извършване се изисква издаване на разрешение за строеж съгласно* *ЗУТ**).* Представя се във формат „pdf“ или „jpg“. (*Когато към датата на подаване на проектното предложение документът не е издаден, се представя входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2)*12. Подписани количествено-стойностни сметки. Представят се във формат „pdf“ и „xls“ или „xlsx“.13. Удостоверение от НИНКН за статута на обекта като недвижима културна ценност (*не се представя за дейности включващи обекти ново строителство*). Представя се във формат „pdf“ или „jpg“. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2. Към датата на кандидатстване може да се представи входящ номер на искането за издаване от съответния орган.*14. Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба № 4 от 2001 г. за обхвата и съдържанието на инвестиционните проекти (*изисква се само за инвестиционни проекти, които включват обекти недвижими културни ценности*). Представя се във формат „pdf“ или „jpg“.*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2. Към датата на кандидатстване може да се представи входящ номер на искането за издаване от съответния орган.*15. Номерирано в долния десен ъгъл копие на документация за възложената обществена поръчка за изпълнение на дейностите по проектното предложение, ведно с договора с избрания изпълнител с подробно описание на дейностите, сроковете и стойностите, предмет на договора“- важи в случай, че проектното предложение включва предварителни разходи (*по т. 2 от Раздел 14.1 „Допустими разходи“),* извършени преди подаване на проектното предложение. Представят се във формат „pdf”, “jpg”, “rar” или „zip”.16. Най-малко три съпоставими независими оферти, които имат най-малко следното минимално съдържание – наименование на офертата, срок на валидност на офертата, дата на издаване на офертата, подпис и печат на офертата, техническо предложение, ценово предложение в левa или евро с посочен ДДС (*важи в случаите по т. 9, т. 10, т. 11, т. 12 от Раздел 14.2 „Условия за допустимост на разходите“*). Представя се във формат „pdf“ или „jpg” или електронно подписани с квалифициран електронен подпис (КЕП) на издателя.17. В случаите, когато оферентите са чуждестранни лица, следва да представят документ за правосубектност съгласно националното им законодателство. Представя се във формат „pdf“ или „jpg”.18. Решение за определяне на стойността на разхода, за който се кандидатства, с включена обосновка за мотивите, обосновали избора. (*важи в случаите по т. 13 от Раздел 14.2 „Условия за допустимост на разходите“*). Представя се във формат „pdf“ или „jpg”.19. Анализ за социално-икономическите ползи за развитието на селския район и устойчивостта на инвестицията съгласно Приложение № 4. Представя се във формат „pdf“ .20. Анализ „разходи – ползи“ (финансов анализ) Приложение № 2. Представят се във формат „pdf“ и „xls“ или „xlsx“.21. Декларация от кмета на общината, че под терена, в който ще се изпълнят дейностите по проекта, са изградени или реконструирани водоснабдителните и/или канализационните системи (ВиК) или не се предвижда да се изграждат или реконструират ВиК системи считано от датата на въвеждане в експлоатация на инвестицията по сключения административен договор до края на мониторинговия период. Представя се във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кмета на общината.  |

##  24.2 Списък с документи, доказващи съответствие с критериите за подбор на проектни предложения:

|  |
| --- |
| 1. Извадка от:1.1. Общия устройствен план на общината, подписана от кандидата или правоспособно лице, с ясно отбелязани/маркирани участъци от пътя/пътищата, които са обект на настоящото проектно предложение, с цел доказване на заявения брой точки по критерий 3 и критерий 4. Представя се във формат „pdf“ или „jpg“;или1.2. или извадка от одобрени регулационни или кадастрални планове, подписана от кандидата или правоспособно лице, с ясно отбелязани/маркирани участъци от пътя/пътищата, които са обект на настоящото проектно предложение, с цел доказване на заявения брой точки по критерий 3 и критерий 4. Представят се само в случаите, че няма одобрен общ устройствен план на общината. Представя се във формат „pdf“ или „jpg“. 2. Част „Геодезия (пътна)“ от инвестиционният проект във фаза „Технически проект“ или „Работен проект“ с цел доказване на заявения брой точки по критерий 3 и критерий 4.3. Документ издаден от правоспособно лице (проектант), с точно описание на километрите транспортна свързаност, с цел доказване на заявения брой точки по критерий 3, че транспортната свързаност е в рамките на не повече от 30 киометра.**Важно!!!**Документите по т. 1 (1.1 или 1.2) и 2 се представят задължително, и в случай, когато документа по т. 2 не е съгласуван и одобрен по реда на ЗУТ. |

## 25. Краен срок за подаване на проектните предложения:

|  |
| --- |
| 1. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН 2020. 2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на електронен адрес rdd@mzh.government.bg и в ИСУН 2020. Разясненията се утвърждават от ръководителя на управляващия орган или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗм и в ИСУН2020 в срок до две седмици преди изтичането на срока за кандидатстване.3. Крайният срок за подаване на проектни предложения е 23:59 ч. на 23 декември 2022 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Съответствието с критериите за оценка на проекти се преценява към датата на подаване на проектното предложение съобразно приложените към него документи и декларираните данни.2. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за изпълнение на проекта, съгласно заложеното в условията за изпълнение и административния договор.3. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал. 7 от ЗУСЕФСУ. |

## 27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителният директор на ДФЗ - РА издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия по чл. 33 от ЗУСЕФСУ. 2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими дейности (инвестиции).3. С поканата ще бъдат изискани следните документи:a) Свидетелство за съдимост от кмета на общината, издадено не по-рано от 6 месеца преди датата на представянето му - оригинал или копие, заверено от кандидата. (*Документът се представя, в случаите когато не може да бъде извършена проверка по служебен път*).б) Заповед на кмета на общината в случаите, когато административният договор ще бъде подписан от лице, различно от кмета на общината – оригинал или копие;в) Заявление за профил за достъп на кмета на общината до ИСУН 2020 съгласно Приложение № 8 от Условията за изпълнение и/или Заявление за профил за достъп на упълномощени от бенефициента лица до ИСУН съгласно Приложение № 9 от Условията за изпълнение – подписано от кмета на общината.г) Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал.1, т. 6 от ЗОП, заверено от кмета на общината. (*Документът се представя, в случаите когато не може да бъде извършена проверка по служебен път*).4. Посочените документи се представят от одобрените кандидати при сключване на административните договори като, преди представяне на договорите за подпис, ще се извършва проверка за съответствие на кандидатите с изискванията на т. 1 от раздел 11.2 „Критерии за недопустимост на кандидатите“, въз основа на представените документи. 5. Срокът за представяне на посочените документи е 30 дни, считано от датата на изпращането чрез ИСУН 2020 на поканата по т. 2.6. Преди сключване на административен договор, ДФЗ - РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК:http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.7. Когато при извършване на проверката по същество на представените от кандидатите документи при сключване на административния договор, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата. 8. Ако кандидат по одобрено за финансиране проектно предложение откаже сключване на административен договор, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.9. Изпълнителният директор на ДФЗ - РА взема мотивирано решение за отказ за предоставяне на БФП следните случаи:а) за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия по чл. 33 от ЗУСЕФСУ;б) при несъгласие на кандидата да сключи административен договор;в) на кандидат, който не отговаря на условията на т. 1 от раздел 11.2 „Критерии за недопустимост на кандидатите“ или непредставяне на документите по т. 3.г) в случаите по чл. 9д от ЗПЗП.10. При подписване на административен договор, бенефициентът подписва декларация съгласно Приложение № 2 от Условията за изпълнение, само при настъпила промяна в декларираните при кандидатстване обстоятелства (Приложение № 3).11. Уведомяването на отхвърлените и одобрените кандидати за сключване на административни договори се извършва чрез ИСУН 2020. ДФЗ - РА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ - РА.12. Всеки кандидат може да подаде до изпълнителният директор на ДФЗ – РА и/или ръководителя на УО сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР и/или от бенефициентите на БФП по ПРСР, които при изпълнение на договор, сключен по проектно предложение финансиран от ЕЗФРСР, предоставят невярна и /или подвеждаща информация за вписване в регистъра и проверка.**ВАЖНО:****13. Всички документи необходими за целите за сключване на административен договор се представят от кандидатите чрез ИСУН 2020.**  |

# 28. Приложения към Условията за кандидатстване:

|  |
| --- |
| Приложение № 1: Списък на селските райониПриложение № 2: Анализ „разходи – ползи“ (финансов анализ)Приложение № 3: Декларация по чл. 25, ал. 2 от ЗУСЕФСУПриложение № 4: Анализ за социално-икономическите ползи за развитието на селския район и устойчивостта на инвестициятаПриложение № 5: Списък с наименованията на активите, дейностите и услугите, за които са определени референтни разходиПриложение № 6: Критерии за административно съответствие и допустимостПриложение № 7: Критерии за техническа и финансова оценкаПриложение № 8: Основна информация за проектното предложение и Таблица за допустимите инвестицииПриложение 9: Средногодишно равнище на регистрираната безработица към края на годината, предхождаща датата на кандидатстване. (по данни от Агенция по заетостта към 31.12.2021 г.).Приложение 10: Градове от 4-то йерархично ниво, Съгласно Националната концепция за пространствено развитие за периода 2013 – 2025 г.Приложение 11: Население към края на годината, предхождаща датата на кандидатстване. (по области, общини и населени места - по данни от НСИ към 31.12.2021 г.) |